PSL พุ่งพรวดเกือบ 6% นิวไฮรอบ 3 ปี โบรกฯ เชียร์ซื้อเก็งกำไร ชี้สัญญาณเทคนิคขาขึ้น
PSL พุ่งพรวดเกือบ 6% นิวไฮรอบ 3 ปี ล่าสุด ณ เวลา 15.12 น. อยู่ที่ 13.40 บาท บวก 0.70 บาท หรือ 5.51% สูงสุดที่ 13.40 บาท ต่ำสุดที่ 12.70 บาท ด้วยมูลค่าซื้อขาย 170.07 ล้านบาท โบรกฯ เชียร์ "ซื้อเก็งกำไร" ชี้สัญญาณเทคนิคขาขึ้น
20 ก.พ. 2561

ผู้สื่อข่าวรายงานว่า ราคาหุ้น บริษัท พรีเชียส ชิพปิ้ง จำกัด (มหาชน) หรือ PSL ล่าสุด ณ เวลา 15.12 น. อยู่ที่ 13.40 บาท บวก 0.70 บาท หรือ 5.51% สูงสุดที่ 13.40 บาท ต่ำสุดที่ 12.70 บาท ด้วยมูลค่าซื้อขาย 170.07 ล้านบาท
ทั้งนี้ ราคาหุ้น PSL ปรับตัวขึ้นสูงสุดในรอบ 3 ปี นับตั้งแต่ราคาหุ้นปิดตลาดอยู่ที่ระดับ 13.45 บาท เมื่อวันที่ 20 ก.พ.58
ด้าน บล.เคที ซีมิโก้ ระบุในบทวิเคราะห์ แนะนำ “ซื้อเก็งกำไร” PSL ให้แนวรับ 11.90 / 10.90 บาท แนวต้าน: 12.90 / 13.70 บาท โดย ราคายังคงขยับตัวขึ้นอย่างช้าๆ แต่ก็ได้มาใกล้ High เดิมที่ 12.90 บาท ซึ่งมีความเป็นไปได้ที่ราคาจะผ่านขึ้น เมื่อมี Price Pattern เป็นขาขึ้น และ RSI ที่ยังคงอยู่ในทิศทางปรับตัวขึ้น